ChETDAN KELTIRILAYoTGAN TOVARLARNING AYRIM TURLARIGA AKSIZ SOLIG‘I JORIY ETISh TO‘G‘RISIDA

Vatanimizning tovar ishlab chiqaruvchilarini qo‘llab-quvvatlash maqsadida Vazirlar Mahkamasi qaror qiladi:
 1. 1996-yil 1-oktabrdan boshlab yuridik va jismoniy shaxslar tomonidan O‘zbekiston Respublikasi hududiga keltirilayotgan tovarlarga ilovaga muvofiq ro‘yxat va stavka bo‘yicha aksiz solig‘i joriy etilsin.
 2. Vazirlar Mahkamasining 1996-yil 3-sentabrdagi 304-son qarori bilan chetdan keltirilayotgan yengil avtomobillarga belgilangan aksiz solig‘i stavkalari chetdan keltirilayotgan foydalanilgan yengil avtomobillarga ham joriy etilsin.
 Agar avtomobil ishlab chiqarilganligiga uch yil va undan ortiq bo‘lgan bo‘lsa, qancha masofa yurganligidan qat’iy nazar, u foydalanilgan deb hisoblansin.
 3. O‘zbekiston Respublikasi Moliya vazirligi va Davlat soliq qo‘mitasi bir hafta muddatda aksiz solig‘i solinadigan chetdan keltirilayotgan tovarlar uchun aksiz solig‘i to‘lash tartibini ishlab chiqsinlar va tasdiqlasinlar.
 Davlat soliq qo‘mitasi aksiz solig‘i to‘g‘ri hisoblanishi va to‘liq to‘lanishi ustidan nazorat o‘rnatsin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari B.S. Hamidov zimmasiga yuklansin.